Shivers
<s>Shivers (; ), također poznat i pod naslovima The Parasite Murders () i They Came from Within () je kanadski science fiction horor film snimljen 1975. godine u režiji Davida Cronenberga.</s><s>Radnja je smještena u kompleks modernih stambenih zgrada u jednom montrealskom predgrađu i prikazuje kako je jedan od njegovih stanara, poludjeli naučnik, razvio umjetni parazitski organizam koji se širi seksualnim kontaktom i kod ljudi izaziva nekontrolirani libido i gubitak svih inhibicija.</s><s>Protagonist, koga tumači Paul Hampton, je ljekar koji se suočava sa nizom ubistava i zastrašujućih događaja, te pokušava zaustaviti ono što izgleda kao opasna zaraza.</s>

<s>Snimljen s relativno niskim budžetom, pri čemu su kao lokacije poslužili novoizgrađeni neboderi u montrealskom naselju Nun's Island, Shivers je Cronenberga učinio poznatim.</s><s>To je bilo dijelom zbog komercijalnog uspjeha, odnosno toga da je bio najgledaniji kanadski film godine, ali još više zbog kontroverzi koje je u kanadskoj javnosti izazvao njegov zastrašujući i uznemirujući sadržaj, prije svega eksplicitne scene nasilja.</s><s>Uticajni novinar Robert Fulford je u svojoj kolumni gledatelje podsjetio da je film djelomično organizirala vladina Kanadska korporacija za razvoj filma (današnji Telefilm Canada), odnosno porezni obveznici, a što je dovelo i do rasprava u Parlamentu.</s><s>Cronenberg je kasnije tvrdio da su ga zbog filma, navodeći klauzule ugovora o "nemoralnom ponašanju" izbacili iz stana, te je imao poteškoća pri prikupljanju sredstava za svoj sljedeći film Rabid.</s>

<s>Uloge 
 Paul Hampton ...</s><s>Roger St.</s><s>Luc
 Joe Silver ...</s><s>Rollo Linsky
 Lynn Lowry ...</s><s>Bolničarka Forsythe
 Alan Migicovsky ...</s><s>Nicholas Tudor
 Susan Petrie ...</s><s>Janine Tudor
 Barbara Steele ...</s><s>Betts
 Ronald Mlodzik ...</s><s>Merrick
 Barry Boldero ...</s><s>Det.</s><s>Heller
 Camil Ducharme ...</s><s>Mr. Guilbault
 Hanka Posnanska ...</s><s>Mrs.</s><s>Guilbault
 Wally Martin ...</s><s>Vratar
 Vlasta Vrána ...</s><s>Kresimer Sviben
 Silvie Debois ...</s><s>Benda Sviben</s>

<s>Izvori</s>

<s>Vanjske veze 
 
 
 Interview with David Cronenberg about Shivers (CBC television via TIFF)</s>

<s>Kanadski filmovi
Horor filmovi
SF-filmovi</s>

